cyanic-selkie/wikianc huggingface dataset:
Sinihuppu
Elinympäristö ja elintavat
Sinihuppu elää puistoissa, puutarhoissa ja metsänreunuksilla. Perhoset lentävät hämärän laskeuduttua ja tulevat valolle. Naaras houkuttelee koiraita tuottamillaan feromoneilla ja parittelu kestää 4–6 tuntia. Parittelun jälkeen naaras odottaa kolme vuorokautta, kunnes alkaa munia vaihtelevankokoisia, naaraan peräpäästä irronneiden karvojen suojaamia munarykelmiä ravintokasvien oksille. Munat talvehtivat, ja toukat kuoriutuvat keväällä. Toukka käy läpi viisi ulkonäöltään hieman poikkeavaa kehitysastetta, ja niitä voi tavata touko-kesäkuussa. Täysikasvuinen toukka tekee kotelokopan maa-aineksesta tai lehtiroskista ja koteloituu sen sisään. Aikuinen perhonen on elänyt laboratorio-oloissa noin kaksi viikkoa.
Kataja Basket Club
Henkilökohtaiset palkinnot
Korisliigan vuoden tulokas
Kohopaino
Kohopainotekniikka on painomenetelmistä perinteisin. Sen kehitti Johann Gensfleisch zum Gutenberg 1400-luvulla Saksassa. Kohopainotekniikassa väriä luovuttava pinta on muita osia korkeammalla. Kohollaan olevat painopinnat telataan painovärillä ja puristetaan paperille.
Bambulehdon seitsemän viisasta
Bambulehdon seitsemän viisasta ovat inspiroineet oppineita, runoilijoita ja taiteilijoita lähes kahdentuhannen vuoden ajan edustamalla vastapainoa raskaalle kiinalaiselle keskusjohtoiselle valtiolle, joka korostaa yhteisöllisyyttä ja alamaisten kuuliaisuutta vallanpitäjiä kohtaan. Seitsemän viisasta edustavat vapautta ja yksilöllisyyttä.
Smythin piirikunta
Smythin piirikunta on Yhdysvaltojen Virginian osavaltiossa sijaitseva piirikunta. Sen väkiluku oli 30 104 vuonna 2019. Piirikunnan hallintokeskus on Marionin kunta. Piirikunta perustettiin vuonna 1832.
Odessa Clay
Odessa Lee Clay (o.s. O’Grady, 12. helmikuuta 1917 Hopkinsin piirikunta, Kentucky – 20. elokuuta 1994 Louisville, Kentucky) oli Muhammad ja Rahman Alin äiti ja Laila Alin isoäiti sekä maalari ja muusikko Cassius Marcellus Clay, Sr.:n vaimo.
Atkinsin dieetti
Vaikutusmekanismi
Atkins ei uskonut kaloriteoriaan, vaan oli sitä mieltä että ketoosin avulla voi laihtua vaikka kalorimäärää lisätään. Jos kaloreita kuitenkin syödään vähemmän kuin ennen, paino putoaa vieläkin nopeammin. Atkinsin mukaan ketoosi vähentää näläntunnetta ja ruokahalua, mikä edistää laihtumista.
Brunei
Brunei, virallisesti Brunei Darussalam tai Brunei Darussalamin valtio on 460 000 asukkaan sulttaanikunta, joka sijaitsee Borneon saarella Kaakkois-Aasiassa. Sitä ympäröivät Etelä-Kiinan meri ja maan ainoa naapurivaltio Malesia. Maantieteellisesti se on jakautunut kahteen osaan, joiden välissä on Malesian alueita. Maan pääkaupunki on Bandar Seri Begawan.
Hallinnollinen jako
Jokaiselle piirikunnalle on nimetty sisäministeriön alainen virkamies. Häntä avustaa aluevaltuusto, jonka jäsenet on pääosin nimitetty (eikä valittu vaaleilla).
Talous ja liikenne
Öljyteollisuus ei kuitenkaan työllistä suoraan kuin pienen osan väestöstä. Suurin osa työvoimasta työskentelee suoraan hallitukselle. Maasta puuttuu kokonaan tulovero, mutta yhteisövero on 18,5 prosenttia suurimmalle osalle yrityksistä. Brunein tilastokeskuksen mukaan vuonna 2019 työllisyysaste oli 64,3 prosenttia ja työttömyysaste 6,8 prosenttia.
Kulttuuri
Bruneilaista arkiruokaa on riisi ja vihanneksista tai kalasta tehty kastike. Juhlissa kastike voidaan tehdä myös puhvelin- tai naudanlihasta tai kanasta. Raakaa, jääkylmää kookosmaitoa ja kahvia juodaan paljon.
Tony Hatch
Australiassa Tony Hatchin ja Jackie Trentin tiet erosivat vuonna 1995, ja virallinen avioero tuli voimaan 2002. Jackie Trent kuoli Espanjan Menorcalla 2015 sairastettuaan pitkään. Myös Tony Hatch asuu Menorcalla nykyisen vaimonsa kanssa, työskentelee yhä ja vierailee usein työasioissa Britanniassa.
Atomiteoria
Atomiteorian ensimmäiset tieteelliset todisteet
Kemiaan atomiteoriaa sovelsi menestyksellisesti John Dalton 1800-luvun alussa. Sen avulla hän selitti etenkin kerrannaisten painosuhteiden lain. Tämä laki sanoo, että jos kaksi alkuainetta muodostaa useampia yhdisteitä keskenään, niin ne määrät yhtä alkuainetta, jotka voivat yhtyä samaan määrään toista alkuainetta, ovat yksinkertaisessa, yleensä pienillä kokonaisluvuilla ilmaistavassa suhteessa toisiinsa. Esimerkiksi 12 grammaa hiiltä voi yhtyä joko 16 grammaan happea muodostaen hiilimonoksidia tai tarkalleen kaksinkertaiseen määrään, 32 grammaan happea muodostaen hiilidioksidia. Tämä selittyy sillä, että hiilimonoksidin molekyylissä on yksi hiili- ja yksi happiatomi, hiilidioksidin molekyylissä taas yksi hiili- ja kaksi happiatomia.
Adbusters
Aiheesta muualla
Adbusters
Atomiteoria
Atomiteorian ensimmäiset tieteelliset todisteet
1800-luvulla atomiteoria sai kuitenkin erityisen suuren merkityksen orgaanisessa kemiassa. Erilaisten kemiallisten reaktioiden avulla tehtiin pitkälle meneviä päätelmiä orgaanisten molekyylien rakenteesta ja siitä, missä järjestyksessä niissä atomit sijaitsevat toisiinsa nähden. Kun paljon myöhemmin orgaanisten molekyylien rakenteita pystyttiin tutkimaan myös röntgensäteiden avulla, kemistien tekemät päätelmät osoittautuivat useimmissa tapauksissa oikeiksi.
1900-luvun atomimallit
Erwin Schrödinger korvasi myöhemmin Bohrin ja Sommerfeldin mallit kvanttimekaanisella atomimallilla, jonka mukaan elektroneilla ei ole määritettävissä olevia kiertoratoja, vaan niillä on tietty todennäköisyys sijaita tietyssä avaruuden pisteessä.
Cristóbal Halffter
Cristóbal Halffter (24. maaliskuuta 1930 Madrid – 23. toukokuuta 2021 Villafranca del Bierzo ) oli espanjalainen säveltäjä. Hän asui perheineen Saksassa vuosina 1936–1939. Halffterin pianokonsertto voitti vuonna 1953 kansallisen musiikkipalkinnon. Vuodesta 1961 lähtien Halffter toimi sävellyksen professorina Madridin kuninkaallisessa konservatoriossa.
Halffter sävelsi muun muassa oopperan Don Quijote (2000).
Arisaka
Ensimmäinen malli, malli 30, valmistui vuonna 1897. Kivääri sai paljon vaikutteita saksalaisista Mauser-kivääreistä, mutta siinä oli joitain omia ratkaisuja. Mallista 30 tehtiin myös karbiiniversio. Mallinumerot tulevat keisari Meijin hallitusvuosien mukaan; malli 30 ilmestyi Meijin 30. hallitusvuonna. Seuraava malli, 35, niin sanottu laivastomalli ilmestyi vuonna 1902. Aseessa oli tehty muutoksia lähinnä lukkoon. Mallit 30 ja 35 olivat mukana Japanin–Venäjän sodassa 1905. Seuraava malli, 38, valmistui vuonna 1905. Malliin 38 kehitettiin kokonaan uusi lukko, ja lisäksi tähtäimiä muutettiin hieman. 38-mallista kehitettiin myös karbiinimallit lähinnä ratsuväelle. Näistä ensimmäinen oli mallin 38 karbiini vuonna 1905. Tämän korvasi vuonna 1911 mallin 44 ratsuväkikarbiini. Karbiineille oli ominaista suuri rekyyli ja suuliekki.
Aiheesta muualla
Fusil Arisaka Type 38 Karabin Arisaka Meiji 38-Shiki
R.Smg. Balilla (1927)
Valmistus
Alus tilattiin Odero-Terni-Orlandon telakalta Muggianosta, missä köli laskettiin 12. tammikuuta 1925. Alus laskettiin vesille 20. helmikuuta 1927 ja otettiin palvelukseen 20. heinäkuuta 1928.
Luettelo Platonin dialogien sivuhenkilöistä
Euthyfron
Euthyfron esiintyy hänen mukaansa nimetyssä dialogissa Euthyfron.
Faidros
Faidros oli ateenalainen filosofi ja Sokrateen ystävä. Hän esiintyy kahdessa dialogissa: hänen mukaansa nimetyssä dialogissa Faidros sekä dialogissa Pidot.
Glaukon
Glaukon oli Platonin veli ja Sokrateen oppilas. Hän esiintyy dialogeissa Parmenides ja Valtio.
Kleitofon
Kleitofon oli Thrasymakhoksen ystävä. Hän esiintyy kahdessa dialogissa: hänen mukaansa nimetyssä dialogissa Kleitofon sekä dialogissa Valtio.
Kritias
Kritias oli Platonin sukulainen. Hän esiintyy neljässä dialogissa: dialogissa Kharmides, hänen mukaansa nimetyssä dialogissa Kritias, sekä dialogeissa Protagoras ja Timaios.
Simmias
Simmias oli Sokrateen oppilas, joka esiintyy dialogissa Faidon.
Terpsion
Terpsion esiintyy dialogissa Theaitetos.
Nimeltä mainitsemattomia henkilöitä
Vanginvartija esiintyy dialogissa Faidon.
Lucile Richardot
Richardot oli vuonna 2009 mukana kantaesittämässä Philippe Boesmansin oopperaa Yvonne, princesse de Bourgogne. Se esitettiin Palais Garnierissa (Pariisi) ja Theater an der Wienissä. Vuonna 2012 Richardot esitti Les Arts Florissants'n kanssa kaikki Claudio Monteverdin madrigaalien kirjat Paul Agnewin johdolla. Myöhemmin Agnew kutsui Richardot'n mukaan esittämään Johann Sebastian Bachin Johannes-passiota Liverpoolin kuninkaallisen filharmonisen orkesterin kanssa. Vuoden 2014 lopussa Ensemble InterContemporain kutsui Richardot'n Festival d'Automne à Parisiin esittämään Luigi Nonon teoksen Omaggio a Kurtag. Sittemmin Richardot on muun muassa kiertänyt Euroopassa ja Yhdysvalloissa John Eliot Gardinerin johtaman Monteverdi-kuoron ja -orkesterien kanssa Claudio Monteverdin oopperatrilogian menestyksekkäissä esityksissä. Richardot esiintyi myös Lisean roolissa Antonio Vivaldin oopperassa Arsilda, regina di Ponto Collegium 1704:n kanssa.
Kuvioluku
Kuvioluku on mikä tahansa luonnollinen luku, jota vastaava määrä pisteitä tai kappaleita voidaan asetella tasavälein pinnalle tai tilaan niin, että niistä syntyy jokin geometrisesti tunnistettava kuvio. Tasolle asetetut kuviot voidaan muodostaa monikulmioista, jotka ovat säännöllisiä tai muulla tavalla merkittäviä. Kun kuviolukuja muodostetaan tilaan, korvataan pisteet esimerkiksi palloilla, jotka asetellaan toisiinsa nähden rinnalle, alle tai päälle, ja saadaan kappaletta muistuttava kuvio.
Tason kuviolukuja
Monikulmioluvut saadaan kuvioista, jotka on aseteltu säännöllisiksi kolmioiksi, neliöiksi, viisikulmioiksi tai kuusikulmioiksi. Seuraavassa näytetään, miten viisi ensimmäistä neliölukua on saatu.
Piia Leino
Leino asuu Helsingissä. Hän on toiminut opettajana Kriittisessä Korkeakoulussa.
Poliisikoira
Poliisikoirat Suomessa
Poliisikoirat ovat monikäyttöisiä: ne koulutetaan hallittavuuteen, jäljestämiseen, suojeluun, henkilö-, pelastus-, esine- ja rikospaikkaetsintään. Jokainen koira koulutetaan myös hallitsemaan yksi erikoisetsinnän osa-alue, joka voi olla huumeiden, räjähteiden, palavien nesteiden tai ruumiiden etsintä. Poliisikoiranohjaajien ja poliisikoirien työkyky tarkastetaan joka vuosi erikoisetsinnässä ja joka toinen vuosi muissa lajeissa. Näitä tarkastuksia kutsutaan tasontarkastuksiksi. Poliisikoirat asuvat ohjaajiensa kotona. Poliisikoiran palvelusaika on noin kymmenen vuotta. Eläkeikänsä poliisikoira useimmiten viettää ohjaajansa luona.
Poliisikoirien historiaa Suomessa
Poliisikoirat toimivat sotavuosina myös rintamalla. Sotien ajan Poliisikoiralaitos toimi yhteistyössä puolustusvoimien kanssa.
Ristikarin koulu
Ristikarin koulu on koulu Pietarsaaressa. Koulurakennuksen suunnitteli Albert Nyberg. Koulurakennus valmistui vuonna 1926 suomalaisen kansakoulun käyttöön. Koulun laajennus valmistui 1954. Kiinteistön julkisivu on suojeltu.
Vuonna 2020 Pietarsaaren kaupunki yritti myydä koulua kahteen otteeseen huutokaupassa. Vuonna 2023 Ristikarin koulu suojellaan Luutavuoren alueen asemakaavassa arkkitehtonisesti, kulttuurihistoriallisesti ja kaupunkikuvan kannalta tärkeänä suojeltuna rakennuksena, jota ei saa purkaa.
Batyrlan Muratov
Seuraura
Heinäkuussa 2022 Muratov palasi elokuun loppuun asti kestävällä tryout-sopimuksella kotimaahansa KHL-seura Barys Nur-Sultaniin.
Vaskivuori
Vaskivuori voi tarkoittaa seuraavia:
Juuso Könönen
Maajoukkueura
Könönen on pelannut Suomen A-maajoukkueessa kaksi ottelua ilman tehopisteitä. Hän teki A-maajoukkuedebyyttinsä Nordic Cupissa 13. huhtikuuta 2022 Odensessa Tanskaa vastaan. Könönen merkittiin Suomen nelosketjun oikeaan laitaan Ville Petmanin sekä toisen debytantin, Valtteri Ojantakasen viereen.
Ruusulehdon koulu
Ruusulehdon koulu on koulu Pietarsaaressa. Koulurakennuksen suunnitteli Lars Sonck, ja se valmistui vuonna 1927. Rakennus on suojeltu, mutta 1980-luvulla sen eteläpuolelle rakennettiin uusi rakennus, joka kytkettiin vanhaan rakennukseen liittymäkäytävällä. Samana vuonna valmistunut Heimbackan koulu Kolpissa on rakennettu samojen piirustusten pohjalta. Ruusulehdolla on vuodesta 2010 lähtien toiminut resurssikoulu.
Eino Guttorm
Guttormin tuotantoon kuuluvat muun muassa romaani Tunturimorsian (1989) ja runoteos Duoddara šuvva (1985). Hän kirjoitti 1980-luvulla näytelmiä utsjokelaiselle Rávgos-teatterille. Hänen saamelaiskirjallisuuttaan on myös käännetty.
Atsitromysiini
Atsitromysiiniä käytetään hoitamaan muun muassa infektioita, kuten keuhkoputkentulehdusta, keuhkokuumetta ja välikorvantulehdusta. Lisäksi sitä käytetään suurina kerta-annoksina klamydian hoitoon.
Atsitromysiiniä sisältävien lääkkeiden on todettu aiheuttavan rytmihäiriöitä. Riskiryhmään kuuluvat ne, joilla on normaalia hitaampi syke, veren alhainen kalium- tai magnesiumpitoisuus, sekä ne jotka syövät tiettyjä, epäsäännöllisen sykkeen tai rytmihäiriöiden hoitoon käytettäviä lääkkeitä.
Valvomo
Keskitalo työskentelee nykyään ohjelmoijana lakimiestoimistossa ja tekee musiikkia pöytälaatikkoon lähinnä omaksi ilokseen. Hän vierailee huilistina Kiki Pau -yhtyeen White Mountain -albumilla sekä taustalaulajana Joose Keskitalon albumilla Julius Caesarin anatomia.
Italian Grand Prix 2011
Kilpailun voitti Sebastian Vettel. Toiseksi ajoi Jenson Button ja kolmanneksi tuli Fernando Alonso.
Pyhän Marian roomalaiskatolinen kirkko (Monmouth)
Kirkko on ollut Grade II -suojelukohde vuodesta 1974 lähtien.
Työeläkeote
Työeläkeotteen saavat sähköisesti tai kirjeitse kaikki 18–67-vuotiaat, joilla on työeläkelakien mukaan vakuutettua työskentelyä Suomessa. Sähköisen otteen voi katsoa oman työeläkelaitoksesi verkkopalvelussa tai Työeläke.fi:n kautta milloin tahansa.
Kristinuskon historia
Kristinusko keräsi kannattajia Rooman valtakunnassa ja erkaantui juutalaisuudesta. Siitä tuli Rooman valtionuskonto vuonna 380. Kristinuskon pyhäksi kirjaksi koottiin Raamattu ja Uusi testamentti.
Kristinuskon juuret
Kristinuskon keskeinen hahmo on noin vuonna 4 eaa. Rooman hallitsemassa juutalaisessa Palestiinassa syntynyt Jeesus Nasaretilainen eli Jeesus Kristus. Evankeliumien ja eräiden historiallisten dokumenttien mukaan hän alkoi saarnata vuodesta 28 alkaen Galilean ja Genesaretinjärven alueella ihmisille Jumalan valtakunnan tuloa ja tarvetta tehdä parannus. Hän sai paljon seuraajia, kunnes roomalaiset vangitsivat ja ristiinnaulitsivat hänet Jerusalemissa noin vuonna 30. Jeesuksen sanoma ja elämänvaiheet koottiin myöhemmin Uuteen testamenttiin uskon todisteeksi. Jeesus ei käyttänyt itsestään nimitystä Messias tai Jumalan Poika, joksi hänet kristinuskossa on nostettu.
Toisella vuosisadalla
Kirkon jäseneksi tultiin kasteessa, joka alkuaikoina toimitettiin heti, kun joku oli ilmaissut halunsa tulla kristityksi. Askeettinen elämä oli ihanteena ja paastoaminen yleistä etenkin perjantaina, Jeesuksen kuolinpäivänä. Seurakuntien jäsenet kokoontuivat sunnuntaisin, Jeesuksen ylösnousemisen päivänä. Sunnuntaipalveluksissa luettiin juutalaisten pyhiä kirjoituksia eli Vanhaa testamenttia sekä kristittyjen omia kirjoituksia. Eri seutujen seurakuntien liturgiat poikkesivat toisistaan. Ehtoollista alettiin viettää sunnuntaiaamuisin Jeesuksen muistoksi.
Itä-Rooma ja Bysantti keskiajalla
Monofysiittien kanssa ei saatu aikaan sovintoa, joten itäinen kirkko repesi kahteen pääosaan. Myös nestoriolaisuus kehittyi erilliseksi kirkokseen. Lännessä Justinianus valtasi germaaneilta takaisin alueita ja pakotti areiolaisen kirkon väistymään. Italian valloituksen jälkeen Rooman piispa saattoi taas nojautua katolisen keisarin tukeen.
Katolinen kirkko keskiajalla
Pyhä saksalais-roomalainen keisarikunta syntyi vuonna 962, kun paavi kruunasi Otto Suuren keisariksi. Kirkko sai valtakunnassa uudenlaisen roolin, kun Otto luovutti maallisten mahtimiesten hallitsemia alueita piispojen hallittaviksi. Monista piispoista tuli näin "ruhtinaspiispoja".
Eurooppalaisen kristikunnan jakaantuminen
Katolinen ja ortodoksinen kirkko sopivat Firenzen kirkolliskokouksessa (1438–1445) niin sanotun Firenzen unionin, mikä Itä-Roomassa kuitenkin melko pian peruttiin teologisten syiden ja kansan vastustuksen takia. Myös ortodoksinen Venäjä kieltäytyi paavin alaisuudesta. Kun ottomaanit valloittivat Konstantinopolin vuonna 1453, he määräsivät kaikki suhteet Vatikaaniin katkaistaviksi. Idän katolisista kirkoista 1500–1900-luvuilla katolisen kirkon yhteyteen liittyneitä tai liitettyjä ortodoksisia kirkkoja kutsutaan uniaattikirkoiksi.
Inkvisitio
Etelä-Ranskassa käynnistyi vuonna 1184 inkvisitioksi kutsuttu ilmiö, jossa katolinen kirkko kävi Ranskassa, Espanjassa ja Portugalissa harhaoppisten kimppuun, kuten juutalaisten ja noidiksi epäiltyjen. Kirkko toimi erityisen oikeuselimen välityksellä. Oikeudenkäynteihin liittyi usein julmaa kidutusta, vaikkakin paavin inkvisitiolle antamat ohjeet olivat aikanaan edistyksellisiä ja ovat toimineet monen nykyajan länsimaisen oikeudenkäynnin periaatteen perustana. Kaksi vuosisataa kestäneen inkvisition aikana tuomittiin kuolemaan arviolta 10 000 ihmistä. Inkvisitioksi on kutsuttu alkuperäisen inkvisition lisäksi myös useita muitakin organisaatioita, kuten Espanjan hallituksen organisaatiota 1400-luvulla.
Venäjän irrottautuminen
Kun Konstantinopoli oli muslimien vallassa, Konstantinopolin patriarkan merkitys väheni. Venäjä oli alkanut rakentua Moskovan ympärille ja vahvistua, ja ortodoksinen usko levisi etenkin venäjää puhuvien kansojen pariin. Venäjän valtapiiri oli 1600-luvulla levinnyt jo Tyynellemerelle asti ja heidän mukanaan myös kristinusko. Venäläiset alkoivat pitää vuoden 1439 sopimusta osoituksena siitä, että kreikkalaiset olivat luopuneet ortodoksisuudesta. Venäjästä tuli heille "Pyhä Venäjä", eikä Konstantinopolin patriarkalla ollut enää valtaa Venäjän kirkkoon. Vuonna 1589 Venäjän kirkko irrottautui muodollisestikin Konstantinopolin patriarkaatin valtapiiristä kun Moskovan metropoliitalle myönnettiin patriarkan arvo.
Paavin vaikutusvallan heikkeneminen
Paavin vaikutusvalta heikkeni vuoden 1300 tienoilla dramaattisesti, ja katolisen kirkon hajaannus alkoi näkyä. Katolisen kirkon johdon tilalle kristikunnan ohjaajana nousivat maalliset hallitsijat kuten Ranskan ja Englannin kuninkaat, jotka loivat keskitetyt valtiot ja ottivat niiden kirkot ohjaukseensa. Myös ristiretkien epäonnistuminen alkuperäisen tavoitteensa saavuttamisessa heikensi paavien asemaa. Paavin vastaista mielialaa vahvistivat myös harhaoppisten ja kerjäläisveljestöjen, kuten fransiskaanien ja dominikaanien, levittämät vaatimattomuuden ihanteet. Paavinistuin joutui vuonna 1309 siirtymään Roomasta Avignoniin Etelä-Ranskaan, missä paavit joutuivat täysin riippuvaisiksi Ranskan kuninkaista.
Italiassa 1300-luvulla alkaneeseen renessanssiin liittyi kaupunkien maallistumisen voimistuminen, kun taide, talouselämä ja politiikka alkoivat irrottautua kirkon arvoista ja ajatusmaailmasta. Kristinuskoon liittynyt askeettisen elämän ihanne hylättiin, mikä vei suosion luostarielämältä. Keski-Euroopassa syntyneen raamattuhumanismin keskeinen vaikuttaja Erasmus Rotterdamilainen vaati kirkon paluuta alkulähteilleen Raamatun alkukielisten tekstien tutkimuksella. Kirjallisuuden korostaminen tapahtui sen seurauksena, että kirja oli noussut eurooppalaisessa kulttuurissa uudenlaiseen suosioon kirjapainon keksimisen myötä.
Leviäminen Afrikkaan
Afrikkalaisen kristinuskon ominaispiirteeksi nousi käsitys Jeesuksesta Päällikkönä, Parantajana, Esi-isänä ja Veljenä, ja afrikkalaiset tulkitsivat Jeesuksen olevan yhtä heimopäälliköiden ylijumalan kanssa. Eurooppalaisten esittelemän pelastuksen afrikkalaiset käänsivät usein ‘vapautukseksi’. Afrikkalaisille kokonaan uusia teemoja ja opetuksia olivat esimerkiksi synti, katumus, parannus, helvetti ja taivaspaikan ansaitseminen.
Protestanttinen kristillisyys levisi eteläiseen Afrikkaan ja Länsi-Afrikan rannikolle kuten Liberiaan. Katolilaisuus levisi esimerkiksi Timbuktuun, Nigeriin, Kongoon ja eteläiseen Afrikkaan. 1900-luvulla Afrikassa voimistuivat nopeasti kotoperäiset kirkot, jotka olivat profeetallisia ja usein helluntailaisia. Profeettojen seuraajien perustamat epäviralliset lopulta ohittivat koossa kolonialistiset kirkot. Afrikkalaisilla kirkolla on usein vahvat siteet niihin maihin, joista saapuu lähetystyöntekijöitä. Esimerkiksi Afrikan katoliset piispat ovat usein olleet korostetusti esillä Vatikaanin toisessa konsiilissa ja muissa piispojen kokouksissa. Afrikkalaista paavia ei toistaiseksi kuitenkaan ole nimetty.
Leviäminen Amerikkaan
Etenkin 1500-luvulla intiaanien käännytys oli usein väkivaltaista. Kun paavit saivat tietää tapahtumista Amerikassa, he alkoivat 1600-luvulla vaatia valloittajilta inhimillisempää toimintaa. Intiaaneja puolustaneista amerikkalaispapeista tunnetuimpia oli Bartolomé de las Casas.
Latinalaisen Amerikan kristinusko oli pitkään katolista, sillä protestanttisuus oli Euroopassa vasta muotoutumassa. 1800-luvulta alkaen myös evankelikaalit ja helluntailaiset ovat kasvattaneet huomattavasti kannatustaan. Neitsyt Maria on saanut Latinalaisessa Amerikassa aina erityistä huomiota.
1800-luvun haasteet
thumb|upright|left|[[Pelastusarmeija on kristillisen arvomaailman pohjalta toimiva avustusjärjestö, joka perustettiin Englannissa. Ensimmäisen maailmansodan aikainen juliste.]] Teollistuvissa protestanttisissa maissa 1800-luvulla julkinen auttaminen oli siirtynyt kirkolta kaupunkien ja kuntien tehtäväksi. Saksassa yksittäiset vaikuttajat ryhtyivät organisoimaan kirkollista auttamistoimintaa ja kouluttamaan diakoneja. Diakonissalaitoksia syntyi vuosisadan puolivälissä Saksaan ja Pohjoismaihin useita kymmeniä. Kirkossakäynti väheni nopeasti kasvavissa teollisuuskaupungeissa, sillä laajatkin työväen asuinalueet saattoivat jäädä vuosikymmeniksi ilman kirkkoja, ja ihmisten vapaa-ajasta kilpailivat monenlaiset uudet menot ja huvitukset. Englannissa perustettiin Pelastusarmeija, jonka tarkoituksena on levittää evankeliumia ja auttaa köyhiä. Englannissa syntyi myös kristillisen sosialismin liike. Myös katolinen kirkko perusti eri maissa useita avustusjärjestöjä.
1900- ja 2000-luvuilla
thumb|[[Vatikaanin toinen kirkolliskokous|Vatikaanin toisen kirkolliskokouksen osanottajia]] Katolinen kirkko ryhtyi 1800-luvun lopulta lähtien arvioimaan asemaansa uudelleen. Kirkko alkoi suhtautua moderniin yhteiskuntaan kriittisen myönteisesti. Paavi Johannes XXIII järjesti vuosina 1962–1965 uuden kirkolliskokouksen, jossa omaksuttiin entistä myönteisempi kanta moderniin maailmaan ja muun muassa hyväksyttiin uskonnonvapauden periaate. Senkin jälkeen katolinen kirkko on tosin puolustanut pappien selibaattia sekä vastustanut naisten pappisvihkimystä, aborttia ja syntyvyyden säännöstelyä. Katolinen kirkko on onnistunut läntisessä Euroopassa säilyttämään kannatuspohjansa selvästi paremmin kuin protestanttiset kirkot, joiden kannatus on voimakkaasti laskenut. Yhdysvalloissa katolisia on noin neljäsosa väestöstä. Latinalaisessa Amerikassa katolisuus on menettänyt jäseniään etenkin helluntailaisuudelle.
Kristillinen lähetystyö on levittänyt kristinuskoa voimakkaasti etenkin Afrikkaan 1800-luvulta alkaen. Kristinuskoa on levitetty myös Tyynenmeren saarille. Aasiassa lähetystyö on 1900-luvulla tuonut suhteellisen vaatimattomia tuloksia Etelä-Koreaa ja Papua-Uutta-Guineaa lukuun ottamatta. Kiinassa, Pohjois-Koreassa ja Pohjois-Vietnamissa kommunistihallinnot ovat yrittäneet juuria kristinuskoa pois. Islamilaisissa maissa lähetystyötä ei tehdä, sillä kristinuskoon kääntyminen on islamissa kuolemalla rangaistava teko. Lähetystyön myötä kristinuskon painopiste on siirtymässä pohjoisen teollisuusmaista kolmanteen maailmaan.
R.Smg. Antonio Sciesa
Valmistus
Alus tilattiin Odero-Terni-Orlandon telakalta Muggianosta, missä köli laskettiin 20. lokakuuta 1925. Alus laskettiin vesille 18. elokuuta 1928 ja otettiin palvelukseen 12. huhtikuuta 1929.
Jarmo Virtanen
Jarmo Virtanen (s. 15. lokakuuta 1963 Siipyy) on suomalainen voimanostaja. Hän voitti yhdeksän maailmanmestaruutta ja kuusi Euroopan-mestaruutta.
Rita Pavone
Elämä ja ura
Toukokuussa 1964 Pavone esiintyi ensi kerran yhdysvaltalaisessa The Ed Sullivan Show’ssa, ja tämä toistui myöhemmin vielä kolme kertaa. Toinen englanninkielinen albumi Small Wonder ei menestynyt enää kovin hyvin, ja Rita Pavone palasi Euroopan markkinoille. Hän sai roolin italialaisesta televisiosarjasta ”Il Giornalino di Gian Burrasca”, johon hän myös äänitti lauluja. Laulajattaren suosio oli niin suurta, että hän sai umpilisäkeleikkauksensa jälkeen faneiltaan 13 miljoonaa parane pian -postikorttia. Amerikan-suosion haihduttua Pavone suuntautui Britanniaan, jossa ”Cuore” pääsi myyntilistoille vuonna 1966. Samana vuonna tuli ensi-iltaan Lina Wertmüllerin ohjaama elokuva Rita la zanzara, jossa Pavone näytteli opettajaansa rakastuvaa musiikinopiskelijaa. Pavone näytteli parin vuoden aikana kolmessa muussakin elokuvassa. Vuoden 1967 elokuva Trinityn rämäpäät (Little Rita nel West) tuotiin Suomessakin teattereihin, mutta vasta 1977.
Ruusun nimi (elokuva)
Ruusun nimi (The Name of the Rose) on Umberto Econ romaaniin Ruusun nimi perustuva BAFTA-palkittu saksalais-ranskalais-italialainen elokuva vuodelta 1986. Pääosassa on Sean Connery, joka voitti roolistaan parhaan miespääosan BAFTA:n. Elokuva palkittiin parhaasta maskeerauksesta BAFTA:lla.
Marcel Marceau
Marcel Marceau (oik. Marcel Mangel; 22. maaliskuuta 1923 Strasbourg, Elsass, Ranska – 22. syyskuuta 2007 Cahors, Lot, Ranska) oli ranskalainen pantomiimitaiteilija. Eräs hänen tunnetuimmista pantomiimiliikkeistään oli käveleminen tuulta vasten, mistä Michael Jackson sai inspiraation moonwalk-tanssiinsa.
Jussi Pelkonen
Jussi Pelkonen (s. kesäkuussa 1992), joka tunnetaan myös artistinimellä Beibi P, on suomalainen kitaristi, laulaja ja laulunkirjoittaja. Hän toimii yhtyeissä Ursus Factory, Mikko Sarvanne Hip Company ja Perna.
Morane-Saulnier M.S.406
Mörkö-Morane
Jatkosodassa Morane osoittautui suoritusarvoiltaan ja aseistukseltaan niin riittämättömäksi, että omat tappiot ilmataisteluissa alkoivat kasvaa. Syyskuussa 1942 eversti Richard Lorenz esitti vaihtoehtoisesti koneen hyllyttämistä tai sen varustamista joko M-105 tai M-103 -moottorilla.
Sveitsissä valmistetut parannetut versiot
Sveitsissä lisenssillä valmistettu versio D 3801 vastasi suorituskyvyltään suunnilleen Mörkö-Moranea. Sen moottori Hispano-Suiza HS 12Y51 kehitti 1 050 hv. Jäähdytin oli kiinteä. Nopeus oli 535 km/h. Aseistuksena oli kaksi MG 29 -konekivääriä ja FMK (Flugzeugmotorkanone) 38 -tykki, jotka olivat Sveitsin omaa tuotantoa. Sekä D 3800:n että D 3801:n moottorit valmisti lisenssillä Adolph Saurer AG. Sveitsissä kehitettiin edelleen D3802, jossa oli 1 250 hevosvoiman Saurer YS-2 -moottori. Kone oli lupaava huippunopeuden ollessa 630 km/h. Tuotanto jäi tyyppiä vaivanneiden ongelmien vuoksi 12 koneeseen. Yksittäinen prototyyppi oli D3803, jossa oli kuplakuomu, 1 500 hv Saurer -moottori. Nopeus oli 680 km/h ja aseistuksena 3 x 20 mm tykit.
Nobelistiklubi
Nobelistiklubi on Helsingin yliopistossa toimiva kirjoittamisen harrastuspiiri, joka kokoontui ensimmäisen kerran vuonna 1994. Nobelistiklubissa käsitellään sen jäsenten kirjoittamia proosatekstejä ja lyriikkaa. Nobelistiklubia veti ensin Helsingin yliopiston kirjastoamanuenssi Lasse Koskela, jonka vaikutus Nobelistiklubin toimintaan oli merkittävä.
Jeff Garcia
Ura
Vuonna 1994 Garcia teki ensimmäisen televisioroolinsa HBO:n komediasarjassa "Loco Slam", jonka myötä hän esiintyi yli kymmenessä televisiosarjassa vierailevissa rooleissa, joissa Garcia esitti koomisia kykyjään. Sittemmin Bud Friedman antoi hänelle mahdollisuuden esittää useammin stand up komiikkaa eri yökerhoissa Las Vegasissa, jonka myötä Garcia on nykyisin tehnyt kiertueita pitkin Yhdysvaltoja yökerhoissa ja kouluissa.
Friikkisirkus
Friikkinäytösten suosion huippu kesti 1840-luvulta 1900-luvun taitteeseen ja pienimuotoisempana aina 1940-luvulle asti. Kummajaisten esittelyn arvostelu ja kyseenalaistaminen sekä elokuvan tulo 1920-luvulla vaikuttivat friikkinäytösten suosion hiipumiseen. Toiminnan lakkaamisen johdosta siihen yhdistetty hyväksikäyttö lakkasi, mutta toisaalta alalta vapaaehtoisesti toimeentulonsa hankkineet ihmiset menettivät elantonsa.
Laura Honkasalo
Laura Liisa Honkasalo (s. 1. lokakuuta 1970 Espoo) on suomalainen Helsingissä asuva kirjailija, toimittaja ja kääntäjä.
Henry Kissinger
Henry Alfred Kissinger [] (s. Heinz Alfred Kissinger; s. 27. toukokuuta 1923 Fürth, Saksa) on yhdysvaltalainen diplomaatti ja Yhdysvaltain ulkoministeri Richard Nixonin ja Gerald Fordin kausilla 1973–1977.
Nixonin hallinnossa
Kissinger kertoi lehtihaastattelussa neuvonantajan virkakautensa alussa vuonna 1969 haluavansa muuttaa amerikkalaisten asenteita maan ulkomaanpolitiikkaa kohtaan. Hän korosti tarvetta antaa Yhdysvalloille maine vakaasta ulkoomaanpolitiikasta. Tämä saavutettaisiin omaksumalla politiikkaan tietty filosofia, joka olisi äärimmäisen idealismin ja äärimmäisen pragmaattisuuden väliltä. Tällä Kissinger tarkoitti reaalipolitiikkaa.
Chilenpodokarpus
Nimet
Sekä tieteellinen lajinimi andina että lajin suomenkielinen nimi viittaavat lajin luontaiseen levinneisyysalueeseen Andien vuoristossa Chilen alueella.
Kuvaus
Lehtiasento on kierteinen. Nuorten kasvien varhaislehdet ovat yleensä 8–15 millimetriä pitkiä ja 1,2–2 millimetriä leveitä. Varhaislehden lapa on tasasoukka ja pitkäsuippuinen. Vanhempien kasvien myöhäislehdet ovat suurempia, yleensä 12–20 millimetriä pitkiä ja 1,8–2,5 millimetriä leveitä. Varsinkin myöhäislehdet ovat usein kääntyneet tyvestään siten, että asettuvat versorangan sivuille tasossa kaksirivisesti. Myöhäislehden lapa on usein hieman käyrän tasasoukka tai sirppimäinen ja kärjestään pitkäsuippuinen tai tylppä. Lehdessä on keskisuoni, joka on hieman koholla lehden alta. Ilmarakoja on ainoastaan lehden alapinnalla. Lukuisat ilmarakojen rivit muodostavat kaksi laajempaa ilmarakojuovaa lehden keskisuonen ympärille. Nahkeapintaiset lehdet ovat päältä harmahtavan vihreitä ja alta hyvin vaalean vihreitä.
Detroit Rock City (kappale)
Alkuperäisen singlen b-puolella oli Peter Crissin tulkitsema ”Beth”, joka sai niin paljon radiosoittoa, että se päätettiin vaihtaa a-puolelle, ja ajan mittaan ”Bethistä” tuli yksi Kissin tunnetuimmista kappaleista. Kappale valittiin kuudenneksi musiikkikanava VH1:n 40 parhaan metallikappaleen listalla.
Gross-Rosenin keskitysleiri
Leirillä oli arviolta sata alaleiriä. Puna-armeija vapautti pääleirin 14. helmikuuta 1945.
Bourg-en-Bresse
Bourg-en-Bresse on ranskalainen kaupunkikunta, joka on Ainin departementin hallintokaupunki. Ainin departementti on osa Rhône-Alpesin aluetta.
Ronnie Clark
Ronnie Clark (s. 12. maaliskuuta 1981) on yhdysvaltalainen koripalloilija, pelipaikaltaan laituri.
Pembroke Pines
Pembroke Pines sijaitsee Atlantin rannikolla, 25 minuutin ajomatkan päässä Miamista pohjoiseen ja 20 minuutin matkan päässä Fort Lauderdalesta etelään.
Gong Li
pienoiskuva|Gong [[Cannesin elokuvajuhlat|Cannesin elokuvajuhlilla vuonna 1998.]] Gong Li (s. 31. joulukuuta 1965) on kiinalainen näyttelijä. Gong Li on yksi kansainvälisesti tunnetuimmista kiinalaisista elokuvanäyttelijöistä. Hän on esiintynyt suuressa osassa Zhang Yimoun ohjaamista elokuvista sekä Chen Kaigen elokuvissa Keisari ja salamurhaaja ja Jäähyväiset jalkavaimolle.
Termitopula sternalis
Termitopula sternalis on Termitopula-sukuun ja lyhytsiipisten heimoon (Staphylinidae) kuuluva eläinlaji. Tieteellisen nimen sille antoi ensimmäisenä Seevers vuonna 1965. Sillä ei ole alalajeja.
Juha Tenkanen
Tenkanen edusti urallaan synnyinkaupunkinsa seuroja FC Jazzia, Musan Salamaa ja Porin Palloilijoita pelaten neljällä korkeimmalla sarjatasolla. Hän oli mukana Jazzin Veikkausliiga-joukkueessa jo kaudella 1996, muttei pelannut otteluakaan. Tenkanen pelasi ainoaksi jääneen pääsarjaottelunsa toisella Jazz-visiitillään kaudella 2001.
Dominic Toninato
Seuraura
Heinäkuussa 2021 Toninato teki Winnipeg Jetsin kanssa kaksivuotisen ja yhteensä 1,5 miljoonan dollarin arvoisen jatkosopimuksen.
DOx
pienoiskuva|246x246px|[[2,5-Dimetoksiamfetamiini (2,5-DMA), joka on DOx yhdisteiden runkorakenteena.]] 4-substituoidut-2,5-dimetoksiamfetamiinit (eli DOx-yhdisteet) ovat kemiallinen ryhmä substituoituja amfetamiinin johdannaisia, joissa metoksi ryhmät fenyyli renkaan hiilissä 2 ja 5 sekä alkyyli tai halogeeni hiilessä 4. Monet näistä yhdisteistä ovat voimakkaita ja erityisen pitkäkestoisia psykedeelisiä päihteitä, jotka sitoutuvat agonisteina hyvin valikoivasti serotoniinireseptorien alatyyppeihin 5-HT2A, 5-HT2B ja5-HT2C.
Darfur
Darfur on alue Sudanin länsiosassa. Sillä on yhteistä rajaa Etelä-Sudanin, Keski-Afrikan tasavallan, Tšadin ja Libyan kanssa. Alueen pinta-ala on 493 180 km² ja arvioitu asukasluku noin kuusi miljoonaa. Alue on lähes kokonaan tasaista ylänköaroa.
Spanish Town
Historia
thumb|vasen|King's Square teoksessa 1820-luvulta. Spanish Townin alkuperäinen nimi oli Villa de la Vega. Kaupunki perustettiin joko vuonna 1523 tai vuonna 1534. Aikaisemman vuoden perusteella kaupungin perusti mahdollisesti Diego Columbus. Perustaminen tapahtui aikaisemman espanjaalisen siirtokunta Sevilla Nuevan hylkäämisen yhteydessä. Spanish Town on joka tapauksessa Jamaikan vanhin edelleen asuttu kaupunki. Se oli myös Espanjan Jamaikan hallinnollinen keskus vuodesta 1534 vuoteen 1655. Espanjalainen pikkukaupunki kärsi ajoittain merirosvojen hyökkäyksistä. Sen ryösti esimerkiksi William Jackson vuonna 1643.
BS Leiden
Leiden on osallistunut 2010-luvulla eurooppalaisiin seurakilpailuihin. Kaudella 2015–2016 se osallistui Fiba Europe Cupiin. Leiden on voittanut Alankomaiden mestaruuden vuosina 1978, 2011 ja 2013, Alankomaiden cup-mestaruuden vuosina 2010 ja 2012 ja Alankomaiden supercupin vuosina 2011 ja 2012.
Zhang Daoling
thumb|Zhang Daoling Zhang Daoling (張道陵; pinyin: Zhāng Dàolíng, Wade-Giles: Chang Tao-ling) oli sichuanlainen taolainen mystikko ja uskonnollisen liikkeen johtaja Itäisen Hanin aikaan 100-luvulla jälkeen ajanlaskun ajan. Hän perusti Viiden vakallisen lahkon ja Taivaallisten mestarien "dynastian." Changia sanotaan uskonnollisen taolaisuuden perustajaksi. Taolaiset uskovat, ettei Chang ole kuollut, vaan että hän muuttui kuolemattomaksi ja siirtyi taivaaseen.
Konetekniikka
Koneensuunnittelu
thumb|right|250px|...ja kulkuneuvot.
Einar Már Guðmundsson
Einar Már Guðmundsson (s. 1954 Reykjavík, Islanti) on islantilainen kirjailija. Hänen 1980 ja 1981 ilmestyneet ensimmäiset teoksensa olivat runokokoelmia, joissa hän käytti vapaata assosiaatiota, ja runoissa oli arkikieltä ja slangia. Hän on sittemmin kirjoittanut myös romaaneja, joista esikoisromaani on Pyöreän portaikon ritarit (''Riddarar hringstigans, 1982).
Käkisalmen läänin vaakuna
Vaakunan historiaa
Käkisalmen läänin vaakuna katosi lopullisesti käytöstä Suomen maakuntajaon vakiintuessa 1900-luvun alussa ja Suomen menetettyä vanhan läänin ydinalueet Neuvostoliitolle toisessa maailmansodassa. Vaikkakin nykyinen Pohjois-Karjalan maakunta kattaa Käkisalmen läänin pohjoisimmat alueet, ei läänin vaakunaa ole koskaan mielletty Pohjois-Karjalan vaakunaksi.
Birgitta Stenberg
Birgitta Alma Sofia Stenberg (26. huhtikuuta 1932 Tukholma – 23. elokuuta 2014 Gullspång) oli ruotsalainen kirjailija, toimittaja ja käsikirjoittaja. Hänen tuotantonsa käsittää romaanien lisäksi runoja ja esseitä sekä lastenkirjoja, joista tunnetuin on 15-osainen Perttu-sarja. Stenberg sai Selma Lagerlöfin kirjallisuuspalkinnon vuonna 2005.
Saksan Grand Prix 1995
Saksan Grand Prix 1995 oli Formula 1 -sarjan osakilpailu, joka ajettiin 30. heinäkuuta 1995 Hockenheimringin radalla. Kilpailu oli kauden 9:s. Sen voitti Michael Schumacher, jolle voitto oli kauden viides. Schumacher ajoi myös kilpailun nopeimman kierroksen aikaan 1,48.824. Kilpailu oli Pierluigi Martinin uran viimeinen startti. Hänet korvasi kisan jälkeen Pedro Lamy.
Windows Server 2019
Windows Server 2019 on Microsoftin palvelinkäyttöjärjestelmä, joka on osa Windows NT -käyttöjärjestelmäperhettä. Se tuli markkinoille 2. lokakuuta 2018.
Nullarborin tasanko
Historia
Nullarborin tasangon ensimmäiset asukkaat olivat paimentolaisia, Spinifex-aboriginaaleja, jotka asuttivat alueen huolimatta pintaveden ja viljelyskelpoisen maa-alan puutteesta. Alueen keskimääräinen vuotuinen sademäärä on noin 200 millimetriä.
Riisselja–Ikla-rata
Sulkeminen
Rautatie suljettiin 30. syyskuuta 1975, jolloin se oli viimeinen käytössä ollut Viron kapearaiteinen rautatie. Rata purettiin pian sulkemisen jälkeen.
Lionsklubi
Toiminta-ajatus ja tavoitteet
Paikallisesti toimivat ja itsenäiset lionsklubit kokoontuvat säännöllisesti. Järjestö on itse määritellyt toiminnalleen seuraavanlaiset yleiset "Lions-tavoitteet":
Historiaa
Järjestön perusti yhdysvaltalainen Melvin Jones 7. kesäkuuta 1917. Ensimmäinen Yhdysvaltain ulkopuolinen lionsklubi perustettiin vuonna 1920 Kanadaan. Euroopassa lions-aate tuli ensimmäisenä Ruotsiin vuonna 1948. Naiset ovat voineet liittyä jäseniksi Lions-klubeihin ja perustaa klubeja vuodesta 1987. Naisten osuus jäsenistöstä oli n. 21 prosenttia vuonna 2022.
Kanariansalvia
Lehdet ja oksat
Kanariansalvia voi kasvaa 2–2,3 metriä korkeaksi ja 1,5 metriä leveäksi pensaaksi. Lehtien lehtilapa on kolmiomainen, nuolenkärjen muotoinen. Lehdet ja varret ovat päältä hopeanharmaan karvoituksen peittämät.
Jeffree Star
Nuoruus
Star syntyi Orangen piirikunnassa, Kaliforniassa. Hänen perheensä on kotoisin Saksasta. Hän huomasi olevansa homoseksuaali jo varhaislapsuudessaan. Jeffreen isä kuoli hänen ollessaan kuusivuotias, ja hän jäi yksin alkoholistisen mallina työskentelevän äitinsä kanssa. Star aloitti kokeilunsa meikkien parissa jo varhaisella iällä. Jeffree on kertonut äitinsä antaneen hänelle luvan meikata kouluun mennessään. Star oli tuolloin yläasteikäinen. Meikin lisäksi hän myös värjäsi hiuksensa huomiota herättävillä väreillä. High schoolista valmistuttuaan Star muutti Los Angelesiin, missä hän alkoi elättää itseään meikkaajana, mallina ja muusikkona.
Musiikkiura
Starin musiikkiura sai alkunsa, kun hän ystävystyi Peachesin rumpalin kanssa, joka rohkaisi häntä tekemään musiikkia. Hänen kaksi ensimmäistä soolokappalettaan ”We Want Cunt” sekä ”Straight Boys” kirjoitettiin yhteistyössä Holen, Samantha Maloneyn ja Scarlingin laulajan Jessican kanssa. Star muutti MySpace-sivunsa musiikkisivuksi, jotta pystyisi esittelemään musiikkiaan. Star teki kiertueita yhdessä elektromuusikko Peachesin, Cyndi Lauperin, Metro Stationin, Breathe Carolinan, Dr. Manhattanin, Schoolyard Heroesin ja Ultraviolet Soundin kanssa. Maaliskuussa 2007 Star julkaisi ensimmäisen EP-levynsä, Plastic Slumber Partyn joka nousi iTunesin listan ykköseksi.
Zlin (lentokonetehdas)
Saksan alaisuudessa tehdas valmisti vain yhtä saksalaisia lentokonetta osana Saksan sotataloutta: Bücker Bü 181 Bestmann. Tšekkoslovakiassa valmistettiin tätä konetta vuodesta 1945 alkaen nimellä Zlin Z-181.
Zlin tuli 1940- ja 1950-luvulla Euroopassa kuuluisaksi tyypeillään:
Djurgårdens IF
Seuran virallinen kannattajaryhmä on Järnkaminerna.
Aragorn
Menneisyys
Aragorn syntyi 1. maaliskuuta 2931 Kolmatta Aikaa. Hänen vanhempansa olivat dúnedainin päällikkö Arathorn II ja Gilraen. Hänet nimettiin esi-isänsä Aragorn I:n mukaan, joka oli dúnedainin viides johtaja. Hänen koko nimensä oli Aragorn II Arathornin poika. Aragorn oli Isildurin 39. perillinen ja täten Gondorin valtaistuimen perillinen. Hän oli númenorilaista sukua suoraan alenevassa polvessa ja siksi hyvin pitkäikäinen.
DOB
Laki
DOB on luokiteltu Suomessa huumausaineeksi.
Kristine
Nimipäivä
Kristinellä on nimipäivä Norjassa 24. heinäkuuta.
George Eastman House
George Eastman House -palkinnot
George Eastman House on perustanut George Eastman -palkinnon vuonna 1955, George Eastman -kunniastipendiaatin vuonna 1995, George Eastman -kunniamitalin vuonna 2006 ja Eastman House -kunniamaininnan vuonna 2009.
Todd Brown
Todd Brown (s. 24. marraskuuta 1987) on yhdysvaltalainen koripalloilija, pelipaikaltaan laituri.
Brown on pelannut ammattilaisurallaan Alankomaissa, Itävallassa 15,9 pisteen ja 4,9 levypallon keskiarvoilla, Meksikossa ja Suomessa. Suomessa Brown edusti Namika Lappeenrantaa kaudella 2013–2014. Hän teki Korisliigan runkosarjassa toiseksi eniten pisteitä otteluita kohden ja sijoittui riistotilastossa kolmanneksi sekä tehoindeksitilastossa neljänneksi.
Maaselän Kone
Vuonna 2020 Terra Patris Oy yhdisti polttopuukoneliiketoiminnan yhteen yritykseen. TP Silva Oy yhdisti Maaselän Kone Oy:n, Ylistaron Terästakomo Oy:n ja Laitilan Rautarakenne Oy:n.
Bukefala
Lähellä mutta joen toisella puolella sijaitsi Aleksanterin myös perustama Nikaian kaupunki. Niihin kumpaankin asutettiin makedonialaisia, kreikkalaisia ja iranilaisia veteraaneja sekä paikallista väestöä. Kaupungeilla oli suuret satamat, joten ne on ollut tarkoitettu merkittäviksi kauppapaikoiksi. Paikalla rakennettiin myös Aleksanterin laivasto, jota Nearkhos myöhemmin komensi; seudulla oli nimittäin paljon laivanrakennukseen sopivaa puuta.
Augusta Holmès
Elämä ja ura
Holmès palveli vuosina 1870–1871 sairaanhoitajana Saksan–Ranskan sodassa, jonka jälkeen pian sai Ranskan kansalaisuuden. Hänellä oli varhaisesta asti oma suosittu salonkinsa, ja hänestä tuli maineikas hahmo Pariisin kulttuuripiireissä. Holmès oli isänsä ainoa perijä. Hän pystyi näin kustantamaan oman uransa. Holmèsilta tilattiin vuoden 1889 Pariisin maailmannäyttelyyn teos Ode triomphale (en l'honneur du centenaire de 1789). Teoksen partituuri vaatii yli tuhatta esittäjää, joiden joukossa on laulajia. Holmès oli jo vuonna 1878 tullut Pariisin kaupungin kilpailussa toiseksi ohjelmallisella sinfoniallaan Lutèce, joka oli hänen ensimmäinen suurimuotoinen teoksensa.
Tuotanto
Holmèsin teoksiin kuuluu dramaattisia sinfonioita ja sävelrunoja, kuoroteoksia, oopperoita sekä noin 130 laulua. Holmès käytti mittavia kokoonpanoja ja sai innoitusta klassisista myyteistä. Richard Wagnerin tavoin hän sävelsi lähinnä itse laatimiinsa teksteihin ja librettoihin.
Valkosolu
thumb|250px|Vasemmalta oikealle: [[punasolu, verihiutale ja valkosolu.]] Valkosolut eli leukosyytit ovat verisoluja, jotka osana immuunijärjestelmää auttavat elimistöä torjumaan tartuntatauteja. Kaikki valkosolut ovat muodostuneita ja johdettuja luuytimen multipotenteista soluista, jotka tunnetaan hematopoieettisina kantasoluina. Leukosyyttejä on kauttaaltaan koko kehossa, myös veressä ja imusuonistossa.
Tauteja voidaan havaita mittaamalla valkosolujen määrää veressä, ja siksi valkosolujen määrän mittaaminen on tärkeä osa verenkuvaa tutkittaessa. Litrassa terveen aikuisen verta on normaalisti kolmesta kahdeksaan miljardia, valkosolua ja yhdessä mikrolitrassa verta on 4 000–11 000 valkosolua. Valkosolut muodostavat terveen aikuisen verestä noin 1 prosentin, joten niitä on paljon vähemmän kuin punasoluja, joiden osuus verestä on 40–45 %. Vaikka valkosolut kattavat vain 1 prosenttia verestä, ne ovat tärkeitä terveyden kannalta, sillä immuniteetti riippuu niistä. Valkosolujen määrän kasvaessa epänormaalin suureksi tilaa kutsutaan leukosytoosiksi. Leukosytoosi on normaalia silloin, kun se on osa immuunivastetta, mikä voi tapahtua usein. Epänormaalia valkosolujen määrän kasvu on silloin, kun se on kasvainmallista tai autoimmuunisairaudesta johtuvaa. Jos taas valkosolujen määrä putoaa alle suositusarvojen, kutsutaan tilaa leukopeniaksi, joka heikentää immuniteettijärjestelmän toimintaa.
Granulosyytit
Granulosyytit voidaan jakaa mikroskooppisen rakenteensa ja värjäytyvyytensä mukaan eosinofiilisiin granulosyytteihin, neutrofiilisiin granulosyytteihin ja basofiilisiin granulosyytteihin. Myös granulosyytit kuuluvat fagosyytteihin ja niistä tärkein on neutrofiilinen granulosyytti. Noin puolet elimistön valkosoluista on neutrofiilisiä granulosyyttejä.
Basofiiliset granulosyytit erittävät allergisissa reaktioissa muun muassa histamiinia ja hepariinia.
RK 62
Historia ja rakenne
Aseen ensimmäinen sarja saatiin käyttöön vuonna 1965 ja sen uudempia, lähinnä tähtäimiltään ja tukin osilta alkuperäisestä eroavia versioita otettiin käyttöön pienemmissä erissä. Ensimmäinen RK 62 -versio todettiin jo ennen käyttöönottoa tähtäimiltään pimeäammuntaa ajatellen selvästi puutteelliseksi, ja uusien tähtäinten prototyyppien suunnittelu aloitettiin kevään 1964 aikana. Suunnittelun tuloksena aseisiin otettiin käyttöön ensin fosforoitu yötähtäin, joka todettiinkin onnistuneeksi. Fosforitäplien näkyvyydessä oli kuitenkin toivomisen varaa: käytössä likaannuttuaan ja nokeennuttuaan täplät saattoivat menettää tehonsa lähes täysin. Fosforitäplien tilalle keksittiin tällöin uusi ratkaisu: yötähtäinten jyvään ja hahlouran alapuolelle porattiin pieni reikä, johon asennettiin itsevalaisevaa tritium-kaasua sisältävät lasiampullit. Reiän pohja oli sivelty valoa heijastavalla aineella, jonka radioaktiivinen tritium saa hehkumaan. Vaikka kyseessä oli koko asetta ajatellen pieni muutos, sitä pidettiin käyttäjien ja huollon kannalta niin tärkeänä, että vuoden 1972 lopulta lähtien alkaneissa tuotantosarjoissa tritium-yötähtäinaseille annettiin omat lähtönumerot, Sakolla 250001 ja Valmetilla 350001. Valmistuksen siirryttyä kokonaan yötähtäinmallisiin RK 62 -aseisiin alkuperäinen malli erotettiin omaksi ryhmäkseen ja niille annettiin nimikkeeksi RK 62 PT (PT = päivätähtäin).
Koivukosken voimalaitos
Tekniset tiedot
Voimalaitoksesta kunnostetaan kaupungin keskustan puoleinen koneisto kesäkuun 2008 ja marraskuun 2010 välisenä aikana ja toinen koneisto jätetään varalle. Voimalaitoksen rakennus ja patorakennelmat kunnostetaan ulkopinnoiltaan. Väriksi haetaan mahdollisimman alkuperäistä sävyä, joka on vaaleahko. Toinen koneisto on ollut pois käytöstä turbiinin öljyvuodon vuoksi vuodesta 2006.
Ville Seivo
Kesällä 2011 Seivo esiintyi Joensuussa Hasaniemen Teatterissa näytelmässä Rölli ja metsänhenki.
Brian Houghton Hodgson
Hodgson opiskeli Englannin Itä-Intian kauppakomppanian Haileybury Collegessa 1816–1817 ja matkusti Kalkuttaan Intiaan 17-vuotiaana Kauppakomppanian kirjurina. Kalkutassa hän sairastui ja hänet lähetettiin Katmanduun Nepalin hoviin apulaiskomissaariksi 1819. Kovin kauan hän ei Nepalissa viihtynyt, vaan palasi Kalkuttaan, missä hän taas sairastui ja sai uuden komennuksen Nepaliin. Hän sai Nepalin kansalaisuuden 1833 ja asui siellä yhteensä 23 vuotta. Hän tutki nepalilaisten tapoja ja kulttuuria ja kirjoitti useita artikkeleita heidän kielestään, kirjallisuudesta ja uskonnosta.
Näkyvyys
thumb|270px|Osa [[Hailuoto|Hailuodon Marjaniemen automaattista rannikkosääasemaa. Kuvassa keskellä Vaisalan valmistama, eteenpäin sirontaa hyödyntävä näkyvyysmittari, sen vasemmalla puolella lämpötila-anturin säteilysuoja ja vasemmalla ceilometri.]] Meteorologinen näkyvyys on ilman läpinäkyvyyden mitta. Siihen ei vaikuta pimeys eivätkä maaston esteet. Meteorologista näkyvyyttä pienentää ilman kuiva sameus (auer, pöly, savu) tai kostea sameus (utu, sumu, sade). Fysikaalisesti kyse on näkyvän valon sironnasta. Sumussa näkyvyys on alle 1 km, kuulakkaina päivinä koillistuulella näkyvyys voi olla yli 70 km.
Ardour
Ardour on ammattimaiseen äänenkäsittelyyn suunnattu audiotyöasemaohjelmisto.
Ohjelmisto on julkaistu avoimen lähdekoodin GNU GPL -lisenssillä. Ohjelman lähdekoodit ovat vapaasti saatavilla, mutta valmiiksi käännetyillä ohjelmatiedostoilla on nimellinen maksu. Ohjelmisto on alkujaan ollut vain Linuxille ja macOS:lle, versio 5 on julkaistu myös Windowsille vuonna 2019.
Mehiläismyrkky
Mehiläismyrkky on mehiläisen tuottamaa myrkkyä, jota se erittää takaruumiinsa myrkkyrauhasesta ja pistää pistimellään. Mehiläismyrkky on hajutonta ja kirkasta nestettä, joka koostuu vedestä, entsyymeistä, proteiineista, amiineista, orgaanisista hapoista ja kymmenistä muista yhdisteistä. Mehiläismyrkyn pääkomponentti on melittiini, joka stimuloi kortisolin vapautumista elimistöstä.
Nabucco
Tapahtumapaikka ja -aika sekä oopperan kesto
Kesto: I näytös 45’, II näytös 30’, III näytös 27’ ja IV näytös 25’. Yhteensä n. 2h 10 min
Alkusoitto
Alkusoitossa esitetään oopperan kaikki tärkeät teemat.
Meyer Werft
Vuonna 2022 Meyer ja Admares Marine perustivat yhteisyrityksen, jonka nimeksi tuli Meyer Floating Solutions.